Logistikos sandėlio įsigijimo

skelbiamų derybų būdu pirkimo sąlygų

1 priedas

**SANDĖLIAVIMO PASKIRTIES PASTATO ĮSIGIJIMO TECHNINĖ SPECIFIKACIJA**

**I. BENDROJI DALIS**

Planuojama įsigyti sandėliavimo paskirties 8 000 – 15 000 m² ploto sandėlį su administracinėmis patalpomis (ne mažiau 200 m²) ir priklausančia teritorija prie jo Kauno mieste ir/ar Kauno rajone, kuriame bus saugomos Lietuvos kariuomenės (toliau – LK) materialinės vertybės, kurių sprogimo ir gaisro pavojaus kategorija Cg.

**II. SPECIALIEJI REIKALAVIMAI**

Reikalavimai sandėlio pastato teritorijai:

1. Sandėlio pastatas su priklausančia teritorija tūri priklausyti vienam administratoriui ir negali jungtis su kitais, administratoriui nepriklausančiais pastatais.
2. Privažiavimas iki sandėlio teritorijos ir pastato turi būti kietos dangos (asfaltuotas, betonas, trinkelės), bei pritaikytas sunkiajai technikai (vilkikas su puspriekabe), atlaikantis 8-12 t/m² pakrautos transporto priemonės ašies apkrovą.
3. Teritorijoje vienu metu gali pasikrauti/išsikrauti ne mažiau nei 4 vilkikai su puspriekabėmis.
4. Sandėlio teritorija turi būti aptverta su įvažiavimo vartais ar šlagbaumu. Teritorijoje turi būti ne mažesnė nei 4000 m² transporto priemonių parkavimo aikštelė.
5. Teritorijoje turi būti įrengta paviršinio vandens surinkimo ir nuvedimo sistema. Reikalavimai sandėliui:
6. Sandėlio grindinio pagrindas lygus, betoninis ar kito kieto paviršiaus.
7. Sandėlis turi būti pritaikytas darbui su kėlimo įranga (ratiniais elektro krautuvais).
8. Įrengta ne mažiau kaip 15 m² patalpa elektrinių krautuvų akumuliatorių krovimui.
9. Materialinės vertybės turi būti sandėliuojamos per vieną (pirmąjį) pastato aukštą.
10. Patalpos aukštis ne mažiau 6 m iki stogo laikančiųjų konstrukcijų (švarus sandėliavimo aukštis).
11. Sandėlio teritorija turi būti apšviesta, patalpose įrengtas apšvietimas, kuris atitiktų Lietuvos higienos normos Nr. HN 98:2014 tiesioginio regėjimo lauko apšvietos minimalius reikalavimus sandėliams su stelažais ir administracinėms patalpoms ir būtų nemažesnis kaip 200 lx.
12. Turi būti įrengta elektros instaliacija su trijų fazių elektros įvadu. Tūri būti įrengti atskiri tinklai buitinei ir kompiuterinei įrangai. Kompiuterinės įrangos prijungimo elektros rozetės turi būti pažymėtos ir atskirtos nuo buitinių prietaisų elektros maitinimo rozečių.
13. Turi būti įrengta priešgaisrinė signalizacija, vadovaujantis Gaisro aptikimo ir signalizavimo sistemų projektavimo ir įrengimo taisyklėmis bei atitinkanti Gaisrinės saugos pagrindinius reikalavimus bei įrengta automatinė gaisro gesinimo sistema .
14. Užtikrinama teigiama oro temperatūra, vasaros periodu ne didesnė nei 25˚C, oro drėgnumas (nusistovėjęs per 12 val.) kontroliuojamas 40-60% ribose (esant uždaram pastatui).
15. Materialinės vertybės vežamos į sandėlį pro vartus, kurie pritaikyti darbui su krovimo įranga (euro paletės kraunamos/vežamos elektriniais auto pakrovėjais pritaikytais vidaus darbams).
16. Sandėlis turi turėti ne mažiau keturių materialinių vertybių pakrovimo/iškrovimo vietų.

Reikalavimai administracinėms patalpoms:

1. Turi būti įrengti darbo kabinetai, kurių bendrasplotas turi atitikti Lietuvos respublikos Sveikatos apsaugos ministro 2004 m. vasario 12 d. patvirtintas higienos normas HN 32:2004 „Darbas su videoterminalais. Saugos ir sveikatos reikalavimai“, (vienam darbuotojui kompiuterizuotai darbo vietai įrengti turi būti skirta ne mažiau kaip 6 m² darbo patalpos (kabinetinio) ploto ir ne mažiau kaip 20 m³ erdvės, bendras plotas ne mažiau 200 m²).
2. Administracinėse patalpose turi būti įrengtas ne žemesnės kaip 5e kategorijos Ethernet kompiuterių tinklas (IEEE 802.3 duomenų perdavimo protokolas) pagal Europos elektrotechnikos standartizacijos komiteto (CENELEC) standarto EN 50173 (varinių ir optinių kabelių sistemų projektavimas, įdiegimas ir veikimas informacinėse technologijose) reikalavimus ir rekomendacijas.
3. Esanti aparatūra ir (arba) įrenginiai, visi elementai, naudoti kompiuterinio tinklo įrengimui, t. y. kabeliai ir laidai, kištukai, lizdai ir kt. turi atitikti galiojančius jiems skirtus Lietuvos standartų, Europos standartų organizacijų – Europos standartizavimo komiteto, Europos elektrotechnikos standartizavimo komiteto ar Europos telekomunikacijų standartų instituto priimtų standartų, o tokių nesant, Tarptautinės telekomunikacijų sąjungos, Tarptautinės standartizavimo organizacijos ar Tarptautinės elektrotechnikos komisijos priimtų tarptautinių standartų ar rekomendacijų reikalavimus.
4. Administracinėse patalpose turi būti įrengtos techninės ir sanitarinės patalpos ir atitikti Lietuvos Respublikos Vyriausybės 2003 m. balandžio 24 d. nutarimo Nr. 501 „Dėl buities, sanitarinių ir higienos patalpų įrengimo reikalavimų aprašo patvirtinimo“ reikalavimus.

**III. KITI REIKALAVIMAI**

1. Sandėlis su administracinėmis patalpomis turi būti ne mažiau B energinio naudingumo klasės ir turi būti tai patvirtinantis galiojantis sertifikatas.
2. Sandėlio pastatas su jo įranga, priklausančia teritorija bei inžineriniais įrenginiais turi būti įteisintas vadovaujantis Lietuvos Respublikos teisės aktų nustatyta tvarka ir be įsiskolinimų bei teisinių suvaržymų.
3. Sutartyje numatytą objekto perdavimo datą, patalpos turi būti atlaisvintos, anksčiau buvusios nuomos sutartys (jei tokių buvo) turi būti negaliojančios.
4. Vidaus ir išorės konstrukcijų, inžinerinių sistemų, langų, vartų, grindų, tvorų, šlagbaumų bei ryšio ir apsauginių priemonių techninė būklė turi būti funkcionali ir nereikalaujanti remonto.
5. Sandėliavimo patalpos turi būti įrengtos taip, kad atitiktų visus priešgaisrinės saugos reikalavimus ir atitiktų Cg pastatų kategoriją pagal sprogimo ir gaisro pavojų.
6. Visos patalpos turi būti vėdinamos priverstinio oro srauto judėjimo sistema.
7. Sandėlyje ir administracinėse patalpose turi būti įrengtas autonominio, nepriklausomo valdymo šildymo-vėdinimo sistemos.